Ausad Valimised

Ausad Valimised on Eesti mittetulundusühing, mille eesmärk on tagada Eesti Vabariigis vabad ja demokraatlikud valimised, mille tulemuste kujunemine on aus ning vaadeldav. Ühing koondab kohalikke ja rahvusvahelisi valimisvaatlejaid ning esindab neid nende ühiste huvide kaitsel.

Ühingu asutasid 2012. aastal Siret Kotka ja Rein Ruutsoo. Alates veebruarist 2024 kuuluvad ühingu juhatusse Märt Põder, Oudekki Loone ja Heldur-Valdek Seeder.Äriregistri teabesüsteem, vaadatud 17. mai 2014

 2013. aasta reklaamikampaania 
MTÜ korraldas 2013. aasta märtsis ja aprillis Tallinnas reklaamikampaania, mille käigus eksponeeriti linnaruumis järgmise sisuga reklaame: "Nad võivad su hääle kustutada", "Iga e-hääl võib olla oht Eesti iseseisvusele", "Nad võivad anda Su hääle, kellele tahavad". Tarbijakaitseameti hinnangul rikkus MTÜ Ausad Valimised reklaamikampaaniaga reklaamiseadust, mille järgi ei tohi reklaam olla oma sisult alavääristav või halvustav ning muu hulgas alavääristada õiguskuulekat käitumist. Amet määras mittetulundusühingule reklaamiseaduse rikkumise eest 1600 euro suuruse rahatrahvi.MTÜ-le Ausad Valimised trahvi määramine jääb jõusse, Delfi, 9. jaanuar 2014

MTÜ vaidlustas Tarbijakaitseameti otsuse Harju Maakohtus. Maakohus jättis Tarbijakaitseameti otsuse sisuliselt jõusse, kuid vähendas rahatrahvi 800 eurole.

Oktoobris 2013 vaidlustas MTÜ Maakohtu otsuse Riigikohtus. 8. jaanuaril 2014 otsustas Riigikohus kassatsioonkaebust menetlusse mitte
võtta.

2014. aastal esitas MTÜ kaebuse Euroopa Inimõiguste Kohtusse. 2016. aasta jaanuaris saatis EIK MTÜ-le ja riigi esindajale teate asja menetlusse võtmisest ning soovitusest MTÜ-l ja riigil kohtuväline sõbralik kokkulepe sõlmida, mille tulemusena võiks riik maksta 9000 eurot MTÜ-le. Kuigi sõbraliku kokkuleppe menetlus oli konfidentsiaalsuse kohustusega kaetud, avaldas MTÜ selle menetluse vahetulemuse meediale. Riigi esindaja vastuses EIK-le kaebaja kuritarvitas konfidentsiaalsuskohustuse rikkumisega kaebeõigust ja ta palus EIK-il jätta kaebus läbi vaatamata. EIK otsustas 27.09.2016, et MTÜ kuritarvitas konfidentsiaalsusnõude rikkumisega kaebeõigust ning tunnistas kaebuse vastuvõetamatuks.Euroopa Inimõiguste Kohus: Kaebus nr 40631/14 AUSAD VALIMISED MTÜ vs. Eesti, 2016

 2013 
2013. aasta oktoobris korraldas Tallinna linnavalitsus koostöös MTÜ-ga Tallinnas foorumi "Saatan valib Internetis".tallinn.ee: Eelinfo, oktoober 2013

 2016 
2016. aastal korraldas MTÜ Ausad Valimised koostöös Eesti Keskerakonnaga Tallinnas Rahvarinde Muuseumis konverentsi "Millist presidenti Eesti ootab?".tallinn.ee: Konverents "Millist presidenti Eesti ootab?" arutleb presidendivalimiste üle, 24. mai 2016

 2024 
12.02.2024 uue juhatuse ametisse astumisega aktiveeriti MTÜ tegevus uuesti. MTÜ on seadnud prioriteediks koostöös riigiorganite, kodanike ja kodanikuühendustega töötada kõigi seaduses sätestatud hääletamisviiside aususe ja vaadeldavuse arendamisel. Sealjuures eriline tähelepanu aususe ja vaadeldavuse arendamiseks on e-hääletuse suhtes.

 Viited 

 Välislingid 
 MTÜ Ausad Valimised veebileht

Kategooria:Eesti mittetulundusühingud
Kategooria:Eesti valimised